text: Els participants a la segona edició del concurs de paelles.
  Es van lliurar premis a la paella més gustosa i a la millor presentació
  Actualitzada 13/05/2019 a les 11:23
  El diumenge 12 de maig es va celebrar la segona edició del Concurs de Paelles de Constantí, al Parc de l'Almatella i que va aconseguir un gran èxit de participació.
  Un total de 12 colles i 189 participants, van prendre part en aquest concurs, que un any més ha convocat la Unió de Botiguers de Constantí (UBC), amb la col·laboració de l'Ajuntament.
  La colla 'Constantí Naranja', es va endur el premi a la paella més gustosa, i la colla 'Las chicas Ye-Yé', el premi a la millor presentació, segons el veredicte del Jurat del concurs format per integrants de la Unió de Botiguers de Constantí.
  També es va fer una menció especial (fora de concurs) per a la Família Martín, a la paella més gustosa i amb millor presentació. Els criteris que van guiar el veredicte del Jurat es basaven en el punt de cocció de l'arròs, el sabor, la simetria dels ingredients, el punt de socarrat i la presentació.
  Les colles guanyadores van ser obsequiades amb un val de 75 € cadascuna, vàlids per a qualsevol dels establiments adherits a la Unió de Botiguers de Constantí.